जोआओ फ़ेलिक्स
जोआओ फ़ेलिक्स सेक्वेरा एक पुर्तगाली पेशेवर फ़ुटबॉलर है जो स्पैनिश प्रिमियर लीग ला लीगा मे एटलेटिको मैड्रिड क्लब और पुर्तगाल की राष्ट्रीय टीम के लिए फ़ॉरवर्ड के रूप में खेलते है। इनका जन्म 10 नवंबर 1999 मे हुआ था। फ़ेलिक्स ने शुरुआत में पोर्टो की युवा अकादमी में प्रशिक्षण प्राप्त किया, 2015 में उनके प्रतिद्वंद्वी टीम बेनफ़िका में जाने से पहले। उन्होंने एक साल बेनफ़िका की रिजर्व टीम के लिए खेलना शुरू किया और 2018 में उनकी पहली टीम में पदोन्नत हुए, 17 साल की उम्र में उन्होंने बेनफ़िका को उनके साथ अपने पहले और एकमात्र सीज़न में लीग का खिताब जीतने में मदद की, और जिसके लिये उन्हें प्राइमेरा लीगा के वर्ष के सर्वश्रेष्ठ युवा खिलाड़ी और गोल्डन बॉय पुरस्कार से सम्मानित किया गया। 2019 में, 19 साल की उम्र में, फ़ेलिक्स ने एटलेटिको मैड्रिड के साथ €126 मिलियन (£113 मिलियन) के क्लब-रिकॉर्ड ट्रांसफ़र के लिए हस्ताक्षर किए, जो उस वक्त चौथा सबसे महंगा फ़ुटबॉल ट्रांसफ़र था। क्लब में अपने दूसरे सीज़न में, उन्होंने टीम को 2020-21 ला लीगा जीतने में मदद की, जिसने क्लब के सात साल के लीग खिताब के सूखे को समाप्त कर दिया। फ़ेलिक्स पुर्तगाल के पूर्व युवा अंतरराष्ट्रीय खिलाड़ी हैं, जिन्होंने अंडर-18, अंडर-19 और अंडर-21 स्तरों पर अपने देश का प्रतिनिधित्व किया है। उन्होंने 2019 मे यूईएफए नेशंस लीग फ़ाइनल के सेमीफ़ाइनल के दौरान सीनियर राष्ट्रीय टीम के लिए अपन पहला मेच खेला, घरेलू धरती पर अपने देश के साथ प्रतियोगिता का उद्घाटन संस्करण जीता।